****

***OŠ DOLENJSKE TOPLICE***

***PIONIRSKA CESTA 35***

# 8350 DOLENJSKE TOPLICE

# SVET ZAVODA OŠ DOLENJSKE TOPLICE

**ŠTEVILKA: 900-1/2017-10**

ZAPISNIK

2. sestanka Sveta zavoda dne 18. 4. 2017 ob 18. uri v knjižnici šole

Prisotni člani:

Mag. Urška Bučar, mag. Mihael Potočar, Franc Ocvirk, Tatjana Malenšek, Milena Roglič, Klementina Kolarek, Barbara Gril Razboršek, Gregor Milivojević, Natalija Poš, Mojca Šenica, Janja Matkovič

Ostali prisotni:

Maja Bobnar, ravnateljica, Zvonka Božič, računovodkinja, Marija Andrejčič, SVIZ, Ana Koncilja, zapisnikarica

Predsednica mag. Urška Bučar je na začetku sestanka lepo pozdravila, prebrala predlog dnevnega reda in predlagala njegovo potrditev.

**SKLEP 1/2**

**Vsi člani so potrdili predlagani dnevni red.**

DNEVNI RED:

1. Ogled dislociranih enot vrtca – Topliška vas, družinska hiša Gimpelj

2. Obravnava in potrditev zapisnika prejšnje seje

3. Nerealizirani sklepi

4. Načrt dela, finančni in kadrovski načrt za leto 2017

5. Predlogi, pobude in vprašanja članov Sveta

7. Razno

K točki 1

Ogled dislociranih enot vrtca – Topliška vas, družinska hiša Gimpelj

Člani so si ogledali igralne prostore dislociranih enot, spalne prostore in sanitarije. Ob ogledu je ravnateljica obrazložila vzroke za omejitev zmanjšanega normativa za skupino otrok v družinski hiši Gimpelj.

Predsednica je člane vprašala, če imajo še kaj vprašanj po ogledu dislociranih enot.   
Vprašanj ni bilo.

K točki 2

Obravnava in potrditev zapisnika prejšnje seje

Na zapisnik prejšnje seje člani niso imeli pripomb.

**SKLEP 2/2**

**Vsi člani so potrdili zapisnik 1. sestanka Sveta zavoda.**

K točki 3

Nerealizirani sklepi

Predsednika je prebrala sklepe iz zapisnika 1. sestanka Sveta zavoda, iz katerega sledi, da nerealiziranih sklepov ni.

Članica Mojca Šenica je pripomnila, da je na prejšnjem sestanku želela elektronske naslove vseh članov.

Elektronski naslovi članov so bili članom posredovani ob skupnem pošiljanju vabila in gradiv na 2. sestanek Sveta zavoda.

K točki 4

Načrt dela, finančni in kadrovski načrt za leto 2017

Člani so poleg vabila na sestanek dobili tudi Program dela, Finančni načrt, Kadrovski načrt Osnovne šole Dolenjske Toplice za leto 2017. Dokumenti so priloga k zapisniku.

Ravnateljica je članom predstavila povzetke iz:

- Programa dela OŠ Dolenjske Toplice za leto 2017, za šolo in vrtec

- Finančnega načrta 2017

- Kadrovskega načrta za leto 2017,

Ravnateljica je poročala o načrtovanih sredstvih s strani občine (10.000 E) in obljubi, da bo po potrebi namenila več (omejeno zaradi potreb po sanaciji radona cca 20.000 E).

Na zastavljeno vprašanje o vsebini, knjiženi na postavki »Pisarniški material in storitve«, zaradi visokega zneska, je odgovorila računovodkinja. Povedala je, da je tu knjižen ves material za pouk, drug material, hrana, čistila.

Gospa Barbara Gril Razboršek je predlagala, da se v nadalje večje postavke tudi na strani odhodkov podrobneje obrazložijo.

Predsednica je predlagala potrditev predstavljenih dokumentov.

**SKLEP 2/3**

**Vsi člani so potrdili Program, finančni načrt, kadrovski načrt Osnovne šole Dolenjske Toplice za leto 2017.**

K točki 5

**Predlogi, pobude in vprašanja članov**

Maja Bobnar, ravnateljica, je člane seznanila, da je 6. aprila povabila predstavnike občine in občinske svetnike, da so si skupaj ogledali prostore šole in vrtca, da bi dobili boljši vpogled na to, v kakšnih prostorih delajo učenci in zaposleni.

Ogledali so si vse prostore šole: učilnice, telovadnico, kabinete učiteljev, tehničnega osebja in prostore vrtca. Ravnateljica je opozorila na premajhne prostore: telovadnico, v kateri istočasno poteka pouk dveh razredov, kabinete za učitelje, kabinet za izvajanje DSP ob knjižnici, gospodinjska učilnica, likalnico brez oken in prezračevanja.

Maja Bobnar je člane seznanila o sanaciji radona, ki je bila izvedena 14.4.2017.

Sanacija je bila delna, rezultati merjenja radona so bili pod dovoljeno mejo, je dobra osnova za nadaljnje delo.

Natalija Poš je vprašala, ali bo vseh 48 vlog za sprejem otrok v vrtec pozitivno rešenih.

Maja Bobnar, je povedala, da 9 otrok 1. septembra ne bo izpolnjevalo pogojev, ostali pa bodo predvidoma sprejeti. Predvideva se, da ti otroci ne bodo sprejeti, ker se bodo skupine napolnile z medletnimi sprejemi. Otroci iz občine Dolenjske Toplice imajo prednost, navedeno v točkovniku, ki je priloga k vlogi za sprejem.

Maja Bobnar je člane seznanila z prireditvijo ob zaključku projekta Pasavček. V projekt so bile vključene 4 skupine vrtca in temelji na ozaveščanju otrok in staršev na pripenjanje pasu med vožnjo. Prireditve so se udeležili lokalna skupnost, starši, Javna agencija za varnost v CP, RK iz Novega mesta in aktivistka iz območnega odbora RK, predstavljeno je bilo gasilsko in policijsko vozilo.

Gregor Milivojević je vprašal, ali je zobna ambulanta prostorsko ustrezna.

Mojca Šenica je potrdila, da ustreza predpisanim standardom.

Mag. Urška Bučar je povedala, da se učenci gledališko družijo s Kulturnim društvom Dolenjske Toplice. Na srečanju gledaliških skupin so se uvrstili na regijsko srečanje in prejeli srebrni plaketi za predstavo Gospodična na zrnu graha.

K točki 6

Razno

Predsednica je podala predlog obravnavanje na naslednji seji, septembra 2017:

* Sprememba Poslovnika o delu Sveta zavoda glede snemanja sej
* Predlog, da bi zadnji točki združili v eno točko

Seja se je zaključila ob 19,45.

Zapisala: Predsednica Sveta zavoda:

Ana Koncilja Mag. Urška Bučar